ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ในการเรียกเงินค่าเสียหายเบื้องต้นคืน การงดและลดเงินเพิ่มของกองทุนทดแทนผู้ประสบภัยพ.ศ. 2560----------------------------------------- อาศัยอํานาจตามความในมาตรา 26 วรรคสอง แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 4) พ.ศ. 2550 และมาตรา 3 (3) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 5/2560 เมื่อวันที่ 26 พฤษภาคม พ.ศ. 2560 คณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ในการเรียกเงินค่าเสียหายเบื้องต้นคืน การงดและลดเงินเพิ่ม ของกองทุนทดแทนผู้ประสบภัย พ.ศ. 2560"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ "เลขาธิการ" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย "ผู้ต้องชดใช้เงิน" หมายความว่า เจ้าของรถหรือบริษัทผู้รับประกันภัยรถซึ่งอยู่ใต้บังคับของคําสั่งทางปกครองให้ชําระเงินคืนกองทุนตามกฎหมายว่าด้วยการคุ้มครองผู้ประสบภัยจากรถ "คําสั่ง" หมายความว่า คําสั่งทางปกครองตามกฎหมายว่าด้วยวิธีปฏิบัติราชการทางปกครองข้อ ๔ ให้เลขาธิการรักษาการให้เป็นไปตามประกาศนี้ข้อ ๕ เมื่อนายทะเบียนได้จ่ายค่าเสียหายเบื้องต้นให้แก่ผู้ประสบภัย ให้นายทะเบียนมีคําสั่งเรียกเงินตามจํานวนที่ได้จ่ายไปคืนจากเจ้าของรถหรือบริษัทแล้วแต่กรณี พร้อมเงินเพิ่มในอัตราร้อยละยี่สิบของจํานวนค่าเสียหายเบื้องต้นที่จ่ายจากกองทุน ส่งเข้าสมทบกองทุน และดําเนินการอื่น ๆ ให้เป็นไปตามระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการใช้มาตรการบังคับทางปกครอง หรือตามกฎหมายและกฎระเบียบที่เกี่ยวเนื่องกับมาตรการบังคับทางปกครองข้อ ๖ เมื่อผู้ต้องชดใช้เงินได้แสดงหลักฐานเป็นที่แน่ชัดในกรณีอย่างหนึ่งอย่างใดดังต่อไปนี้ ให้งดเงินเพิ่มตามข้อ 5 ได้ (1) กรณีเจ้าของรถที่กรมธรรม์ประกันภัยหมดอายุแต่ยังไม่เกินสามสิบวัน โดยเจ้าของรถไม่มีเจตนาหลีกเลี่ยงการทําประกันภัย เช่น กรณีรถที่ติดสัญญาเช่าซื้อและเจ้าของรถได้มีการชําระค่าเบี้ยประกันภัยพร้อมกับการเสียภาษีรถให้กับผู้ให้เช่าซื้อไว้ก่อนสิ้นสุดสัญญาประกันภัยแล้ว เป็นต้น หรือกรณีมีเหตุสุดวิสัยที่ไม่สามารถจัดทําประกันภัยได้ เช่น กรณีอุทกภัยใหญ่เมื่อปี 2554 ที่บริษัทในท้องถิ่นต้องปิดดําเนินการชั่วคราวเพราะเหตุอุทกภัยดังกล่าว เป็นต้น (2) กรณีความเสียหายเกิดแก่ผู้ประสบภัยเพราะเหตุตามมาตรา 23 (4) และเจ้าของรถไม่ทราบถึงเหตุนั้นโดยสุจริต (3) กรณีผู้ต้องชดใช้เงินเป็นผู้มีรายได้น้อย และได้ลงทะเบียนกับหน่วยงานของรัฐแล้วข้อ ๗ ในกรณีผู้ต้องชดใช้เงินที่เป็นเจ้าของรถมีความประสงค์ขอผ่อนชําระหนี้ค่าเสียหายเบื้องต้นเนื่องจากไม่มีความสามารถชําระหนี้ครบถ้วนทั้งหมดในคราวเดียวได้ ให้ยื่นแสดงความจํานงเป็นหนังสือต่อนายทะเบียน หลักเกณฑ์ วิธีการ และเงื่อนไข ในการขอผ่อนชําระหนี้ค่าเสียหายเบื้องต้น ให้เป็นไปตามระเบียบสํานักงานคณะกรรมการกํากับและส่งเสริมการประกอบธุรกิจประกันภัยที่เลขาธิการกําหนด ในกรณีที่ผู้ต้องชดใช้เงินที่เป็นเจ้าของรถดําเนินการผ่อนชําระหนี้ค่าเสียหายเบื้องต้นไม่เป็นไปตามที่กําหนดไว้ในวรรคสอง ให้ดําเนินการตามระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการใช้มาตรการบังคับทางปกครองโดยการยึดหรืออายัดและขายทอดตลาดทรัพย์สิน ตามพระราชบัญญัติคุ้มครองผู้ประสบภัยจากรถ พ.ศ. 2535ข้อ ๘ เมื่อนายทะเบียนได้ดําเนินการเรียกเงินค่าเสียหายเบื้องต้นคืน พร้อมเงินเพิ่มในอัตราร้อยละยี่สิบของเงินดังกล่าวจากผู้ต้องชดใช้เงินจนถึงที่สุดแล้ว ให้เสนอขอยุติการดําเนินการจากเลขาธิการ กรณีใดกรณีหนึ่งดังต่อไปนี้ ให้ถือว่าดําเนินการเรียกเงินคืนจนถึงที่สุดแล้ว (1) กองทุนได้รับเงินตามจํานวนที่ได้จ่ายไปคืน พร้อมเงินเพิ่มครบถ้วน (2) กรณีไม่สามารถติดตามตัวบุคคลที่ต้องรับผิดตามกฎหมายได้ หรือกรณีได้รับอนุมัติให้จําหน่ายลูกหนี้ออกจากบัญชีเป็นหนี้สูญตามระเบียบคณะกรรมการกํากับและส่งเสริมการประกอบธุรกิจประกันภัย ว่าด้วยการเบิกจ่าย การเก็บรักษา การจัดการกองทุน และค่าใช้จ่ายในการดําเนินงานของกองทุนทดแทนผู้ประสบภัยผู้มีอํานาจลงนาม - ประกาศ ณ วันที่ 23 สิงหาคม พ.ศ. 2560 สมชัย สัจจพงษ์ ปลัดกระทรวงการคลัง ประธานกรรมการ คณะกรรมการกํากับและส่งเสริมการประกอบธุรกิจประกันภัย